Finantsanalüüsi seletuskiri

AS Hoolekandeteenused aktsiakapitali kantakse mitterahalise sissemaksena kinnistu aadressil Vahtra 18, Kohtla-Järve linn maksumusega 15 000 eurot.

Kinnistule ehitatakse 4 korteriga elamu kus osutatakse ööpäevaringset erihoolekandeteenust 24 erivajadusega inimesele.

Hoone ehitamist finantseerib ERF 70%, Eesti riik omaosalusena 16% ja AS Hoolekandeteenused 14% ulatuses projekti ehitusmaksumusest.

Teenusele suunab kliendid Sotsiaalkindlustusamet, teenust osutatakse vastavalt Sotsiaalhoolekandeseadusele, teenuse hinnad kehtestab Sotsiaalkaitseminister määrusega. Kliendid tasuvad majutuse ja toitlustuse eest. Teenuse osutamisel on eesmärgiks kasumi teenimine määras mis võimaldab ehitisi ja seadmeid remontida, et teenust jätkusuutlikult osutada.

Tegevustulemuste prognoosimisel on kasutatud rahandusministeeriumi poolt koostatud makromajanduse näitajate prognoosi aastateks 2000 kuni 2070. Erihoolekandeteenuse hinna prognoosimisel on alates 2028 aastast hinda korrigeeritud palgakasvu koefitsiendiga (70% teenuse hinnast moodustab palgakulu), omaosalust korrigeeritud tarbijahinnaindeksiga.

Sihtfinantseerimisega soetatud vara kajastub vara soetamise aastal ärikasumina (projekti maksumus) ning amortiseerumisperioodil (40 aastat) amortisatsiooni ulatuses ärikahjumina. Sihtfinantseerimise tulu ja amortisatsioonikulu arvestamata on tegevus kasumlik, ehk ettevõte suudab vara tulemuslikult majandada eeldusel, et teenuse tellija (Sotsiaalkindlustusamet) korrigeerib teenuse hinda kooskõlas palgakasvu prognoosiga ja teenuse saajad (kliendid) tasuvad omaosalust mille maksumus on korrigeeritud tarbijahinnaindeksiga.

Mitterahalise sissemakse tasuvus on minimaalne (ärikasum enne amortisatsiooni), millega kindlustatakse hoonete jätkusuutlik kasutamine.